Ny skærm fra Apple: Studio Display

Det er måske det, mange Apple fans har bedt om i årevis – en ny skærm der ikke smadrer dit kontoudtog fuldstændigt: Det nye Studio Display er en følgesvend til den nye Mac Studio, men kan naturligvis også bruges sammen med andre Macs.

Designet er nogenlunde som man kunne forvente – en relativt tynd ramme med en aluminium fod. Skærmen er i 5K opløsning og har naturligvis understøttelse for de fleste Apple teknologier, som eksempelvis TrueTone. Størrelsen er 27″. Skærmen er udformet så den kan justeres i højden – men det er også muligt at montere den på en væg via et VESA beslag.

A13 processor indeni

Der er et 12 megapixel kamera indbygget i Studio Display. Det understøtter blandt andet Center Stage, så hvis du bruger skærmen til videomøder vil kameraet fokusere på dig hele tiden. Der er også indbyggede højttalere med spatial Audio. Alt dette kræver processorkraft – derfor har Apple indbygget en A13 processor i Studio Display.

Masser af forbindelser

Der er 3 indbyggede USB-C porte – og så en ekstra Thunderbolt port. Den kan endda oplade en 14″ MacBook Pro.

Sidst, men ikke mindst, så kommer Apple i samme ombæring med et nyt sæt mus og tastatur der passer til den nye skærm.

Prisen for herligheden er stort set det samme som for en bærbar: 13.999 kr.

Ny skærm fra Apple: Studio Display